stanford-oval/wikipedia huggingface dataset:
חיל האוויר הפולני
היסטוריה

ראשיתו של החיל מקורה בסוף מלחמת העולם הראשונה, כאשר ב-1918 החלו יחידות צבאיות פולניות ששירתו בצרפת וכונו הצבא הכחול, להתאחד למה שעתיד להיות צבא פולין. בסוף 1918 ועד מאי 1919 עברו יחידות אלה שכללו בעיקר רגלים, אך גם 7 כנפות מטוסים, לפולין, שקיבלה עצמאות זה עתה. נוסף על יחידות אלה, הצטרפו לצבא הפולני יחידות פולניות ששירתו ברוסיה. המטוסים הראשונים היו כאלה שנותרו על ידי הצבא הגרמני בשטח פולין. מטוסי החיל השתתפו במלחמת פולין–אוקראינה וכן במלחמה הפולנית-סובייטית. בשנים שלאחר מכן רכש חיל האוויר עוד מטוסים ממגוון מדינות וכן כאלה שיוצרו בפולין עצמה, דוגמת PZL P.7 (אנ') ו-PZL P.11 (אנ').
בפלישת גרמניה הנאצית לפולין לחם חיל האוויר בלופטוואפה ובכוחות הקרקע הגרמניים, אך איבד את רוב מטוסיו מול הצבא הגרמני המנוסה. חלק מהמטוסים ששרדו הועברו לרשות חיל האוויר הרומני או נפלו בשבי הגרמני. חלק מהטייסים (כמו גם חיילים רבים אחרים) נמלטו משטח פולין הכבושה והצטרפו בתחילה לחיל האוויר הצרפתי ולאחר נפילת צרפת, לחיל האוויר המלכותי ואף השתתפו בקרב על בריטניה. הטייסים הפולנים אף שובצו בטייסות ייחודיות להם, דוגמת טייסת 303 במסגרת חיל האוויר המלכותי.
לאחר מלחמת העולם השנייה הוקמה הרפובליקה העממית הפולנית שהייתה נתונה תחת השפעה סובייטית, ובהתאם לכך צויד חיל האוויר בעיקר במטוסים מתוצרת רוסיה: דגמים שונים של יאקובלב, של טופולב, פטליאקוב Pe-2 ועוד. כמו כן, חזרה חברת PZL הפולנית לייצר מטוסים עבור חיל האוויר, כולל גרסאות פולניות של מטוסי מיג.
לאחר התפרקות ברית ורשה ב-1991, המשיך חיל האוויר להצטייד במטוסים מתוצרת רוסיה, אך החל מהעשור הראשון של המאה ה-21, גם במטוסים מתוצרת ארצות הברית, דוגמת F-16. ב-2020 התפרסם שחיל האוויר הזמין מטוסי F-35 שאמורים להגיע החל מ-2025.
מבנה החיל

מבנה החיל מורכב ממפקדת חיל האוויר הפולני שנמצאת בוורשה, במפקדה הכללית של צבא פולין. תחת פיקודה נמצאות 2 כנפות טקטיות (מטוסי קרב), כנף תובלה, כנף אימון, בריגדת מכ"ם, בריגדת הגנה מפני טילים, מפקדת מבצעים ומספר יחידות משנה נוספות. לרשות החיל 11 בסיסים עם כלי טיס פעילים ומספר בסיסים נוספים בנוסף בבניה עוד מספר בסיסים נוספים שמטרתם חיזוק חיל האוויר של פולין על מנת להתמודד עם האיום של צבא רוסיה.
אמצעים

כלי הטיס של חיל האוויר הפולני נכון לדצמבר 2019 הם:
| סוג המטוס> מטוסי קרב | ארץ  המוצא> מטוסי קרב | יעוד> מטוסי קרב | דגם/דגמים> מטוסי קרב | כמות  בשירות> מטוסי קרב |
| --- | --- | --- | --- | --- |
| מיג-29 | ברית המועצות | מטוס קרב רב-משימתי | MiG-29A/UB | 19 |
| סוחוי 22 | ברית המועצות | מטוס תקיפה | M4 | 18 |
| F-16 | ארצות הברית | מטוס קרב רב-משימתי | F-16C/D | 48 |
| F-35 |  | מטוס קרב רב-משימתי | F-35A | 32 |
מטוסי תובלה
| בואינג 737 | ארצות הברית | הטסת אח"מים | 800 | 1 |
| EADS CASA C-295 | ספרד | תובלה |  | 16 |
| PZL M28 | פולין | תובלה |  | 23 |
| לוקהיד C-130 הרקולס | ארצות הברית | תובלה | HוC-130E | 8 |
| גאלפסטרים 5 | ארצות הברית | הטסת אח"מים |  | 2 |
מסוקים
| מיל מי-17 | רוסיה | תובלה | Mi-8/17 | 11 |
| PZL Mi-2 | פולין | רב תכליתי |  | 17 |
| PZL W-3 Sokół | פולין | רב תכליתי |  | 15 |
| סיקורסקי S-70 | ארצות הברית | רב תכליתי ובשירות הכוחות המיוחדים | S-70i | 4 |
כלי טיס לאימון
| PZL SW-4 | פולין | מסוק אימון |  | 24 |
| אלנייה איירמאק'י M-346 מאסטר | איטליה | מטוס אימון מתקדם |  | 8 |
| PZL-130 Orlik | פולין | מטוס אימון |  | 16 |
| KAI T-50 גולדן איגל |  | מטוס אימון מתקדם |  | 48 |
| PZL TS-11 Iskra | פולין | מטוס אימון |  | 36 |
הערות שוליים

↑  היסטוריית של חיל האוויר הפולני בארכיון האינטרנט
↑  אנגליה מצילה את צבא פולין באדמת צרפת, הַבֹּקֶר, 27 בספטמבר 1940
↑  Allied aircrew in the Battle of Britain
↑  באתר f-16.net
↑  באתר flightglobal
↑  באתר flightglobal, חילות האוויר בעולם, עמוד 25
| --- | --- |
בקרת זהויות :  NLI: 987007428258705171  ISNI: 0000 0001 1011 6590  LCCN: n84020593  NKC: ko20201077587  SUDOC: 146371593  VIAF: 137252698   WorldCat (עם VIAF): 137252698 
רונדל חיל האוויר הפולני
מיג 29 של חיל האוויר הפולני
מיל מי-17 בתצוגה אווירית בראדום
קורי וולדן

| --- | --- |

 לידה:  5 באוגוסט 1992 (בן 32) אורמונד ביץ' שבפלורידה, ארצות הברית
 עמדה:  רכז, קלע
 גובה:  1.88 מטר
 מכללה:  אוניברסיטת סטטסון (2010–2011)   אוניברסיטת מזרח קנטקי (2012–2015)
 דראפט:  לא נבחר, 2015
 קבוצות כשחקן
 2015–2016   2015–2016   2016–2017   2017–2019   2019–2020   2020–2021   2021– 2023   2023–:  בוסטון סלטיקס   ← מיין רד קלאוס   אוסטנדה   הפועל חולון   פרטיזן בלגרד   הכוכב האדום בלגרד   באיירן מינכן   גלאטסראיי
 הישגים כשחקן
 גביע המדינה (2018)   שחקן העונה בליגת העל (2019)
קורי וולדן (באנגלית: Corey Walden; נולד ב-5 באוגוסט 1992) הוא כדורסלן אמריקאי-אוקראיני המשחק בעמדות הרכז והקלע בגלאטסראיי מליגת העל הטורקית.
ביוגרפיה

בנו של קלייטון ולואנה. וולדן למד לימודים כלליים במדעי הבריאות.
וולדן שיחק בתיכון דייטונה ביץ' שבפלורידה, שם הוא קלע סך הכול 57 שלשות והעמיד ממוצעים של 28.4 נקודות ו-4 חטיפות למשחק. כאשר סיים את הלימודים בתיכון, היה וולדן מקום ראשון בקלעי כל בזמנים של התיכון עם 1,647 נקודות ומקום ראשון גם בחטיפות. ההופעה הטובה ביותר שלו הייתה בגמר האזורי בשנת 2009 שבו הוא קלע 38 נקודות נגד מלבורן.
קריירת מכללות

וולדן החל את קריירת המכללות שלו באוניברסיטת סטטסון, שם הוא פתח בכל 24 המשחקים בהם שיחק והעמיד ממוצעים של 12.0 נקודות, 3.3 ריבאונדים, 3.3 אסיסטים ו-2.3 חטיפות למשחק. לאחר עונת 2010/2011, הוא הועבר לאוניברסיטת מזרח פלורידה אבל לא שיחק במהלך העונה עקב פציעה.
לאחר מכן, הועבר וולדן לאוניברסיטת מזרח קנטקי, שם שיחק את שלוש שנות הקולג' האחרונות שלו. בשנת 2014 וולדן העמיד ממוצעים של 23.3 נקודות, 3.7 חטיפות ב-66 אחוזים מהשדה ונבחר ל-MVP. בעונתו האחרונה במכללה, הוא העמיד ממוצעים של 18.6 נקודות, 4.0 ריבאונדים, 3.8 אסיסטים ו-3.1 חטיפות ב-34.6 דקות למשחק.
קריירה מקצועית

לאחר שלא נבחר בדראפט ה-NBA בשנת 2015, הצטרף וולדן לבוסטון סלטיקס עבור ליגת הקיץ של ה-NBA שבה הוא עמד על 2.0 נקודות, 2.5 ריבאונדים, 2.5 אסיסטים ו-3.5 חטיפות ב-16.5 דקות למשחק. ב-25 בספטמבר 2015, הוא חתם בבוסטון סלטיקס. ב-24 באוקטובר לאחר שהופיע בארבעה משחקי קדם עונה בלבד, בוסטון סלטיקס ויתרו על וולדן, וב-31 באוקטובר הוא הועבר למיין רד קלאוס מליגת הפיתוח של ה-NBA כשחקן של בוסטון סלטיקס. וולדן הצטרף שוב לבוסטון סלטיקס לליגת הקיץ של ה-NBA בשנת 2016 שם לא הרבה להרשים.
ב-17 ביולי 2016, חתם וולדן בקבוצה הבלגית אוסטנדה.
ב-26 ביולי 2017, הגיע וולדן לישראל וחתם בהפועל חולון לעונה. ב-5 בדצמבר 2017 קלע וולדן שיא קריירה של 31 נקודות, עם 9 מ-13 מהשדה, בניצחון 94-90 על אולדנבורג. שלושה ימים לאחר מכן, וולדן נבחר ל-MVP של המחזור בליגת האלופות. וולדן זכה עם חולון בגביע המדינה על חשבון מכבי תל אביב, וכן עזר לחולון להגיע לגמר הליגה שם הם הפסידו למכבי תל אביב. ב-32 משחקים ששיחקו בעונת 2017/2018 (בליגה הישראלית ובליגת האלופות), קלע וולדן 10.4 נקודות, 3 ריבאונדים, 2.6 אסיסטים ו-1.8 חטיפות למשחק.
ב-11 ביולי 2018, חתם וולדן על הארכת חוזהו לשנה עם הפועל חולון, באותה העונה זכה וולדן בשחקן המצטיין של ליגת ווינר סל, לאחר שהוביל את חולון בנקודות והיה שחקן משמעותי בליגה, באותה עונה קלע וולדן 18.7 נק', 5.1 ריב' ומדד ממוצע של 23.0.
ב-24 ביולי 2019 חתם בפרטיזן בלגרד מליגת העל הסרבית, המתמודדת גם במפעל היורוקאפ ובליגה האדריאטית.
הערות שוליים

↑  דובי פיק, ‏הפאזל מתחבר: קורי וולדן חתם בהפועל חולון, באתר ONE‏, 26 ביולי 2017
↑  השני באירופה: 90:94 לחולון על אולדנבורג, באתר ערוץ הספורט, 5 בדצמבר 2017
↑  הפועל חולון זכתה בגביע בפעם השניה בתולדותיה, באתר ערוץ הספורט, 16 בפברואר 2018
↑  מכבי תל אביב זכתה באליפות אחרי ניצחון 75:95 על הפועל חולון בגמר, באתר וואלה, 14 ביוני 2018
↑  אור שקדי‏, הפועל חולון: קורי וולדן חתם לעונה נוספת, באתר וואלה, 11 ביולי 2018
↑  קורי וולדן חתם בפרטיזן בלגרד, באתר ynet, 24 ביולי 2019
Invincible

Invincible  (בלתי מנוצח) הוא אלבום האולפן העשירי והאחרון של הזמר והיוצר מייקל ג'קסון עד למותו. האלבום יצא לאור באוקטובר 2001, בידי החברה, אפיק. האלבום יצא לאחר שש שנים שבהן לא הקליט ג'קסון אלבום אולפן. לאלבום קדם אלבום הרמיקסים, Blood on the Dance Floor, משנת 1997 שכלל שירים חדשים ורמיקסים לשירים קודמים.
האלבום נמכר ב-13 מיליון עותקים ברחבי העולם, כאשר רק בשבוע הראשון לצאתו נמכר בכ-366 אלף עותקים בארצות הברית בלבד.
הוא הגיע למקום ראשון במצעדי המכירות באחת-עשרה מדינות ברחבי העולם. למרות זאת, האלבום נחל כישלון מסוים, בהשוואה לאלבומיו הקודמים של ג'קסון.
מן האלבום הזה יצאו הסינגלים "cry"‏, "You Rock My World" ו-"Butterflies". הסינגלים ששוחררו זכו להצלחה חלקית, כאשר הסינגל המוביל מהאלבום, "You Rock My World", הגיע למקום העשירי בבילבורד הוט 100 האמריקאי, מקום ראשון בצרפת ולפסגת המצעדים ברחבי העולם. ב-2002, ג'קסון היה מועמד לזכייה בפרס גראמי בקטגוריית מבצע הפופ הטוב ביותר על עבודתו בשיר "You Rock My World", אך לא זכה.
לאחר מותו של מייקל ג'קסון ב-25 ביוני 2009, האלבום נכנס למצעדי האלבומים ברחבי העולם, בדומה לשאר אלבומיו של ג'קסון שזכו לפופולריות מחודשת.
האלבום יצא בעטיפות מוגבלות בצבעים שונים: כחול, ירוק, אדום וכתום.
הסכסוך עם סוני

ג'קסון המתין לפקיעת הזכויות של סוני מיוזיק (חברת האם של אפיק) על אלבומיו הקודמים ובכך למנוע ממנה לקבל אחוזים מהרווח. הוא חשב שזה יקרה בתחילת המילניום אך בשל סעיף בחוזה, פקיעת הזכויות הייתה צפויה לקרות רק בעוד שנים רבות. ג'קסון פתח בחקירה וגילה כי עורך הדין שייצג אותו בחוזה הוא גם עורך הדין של סוני ובכך יש ניגוד עניינים. עניין נוסף שהדאיג את ג'קסון הוא העובדה שסוני מקיימת כבר מספר שנים, משא ומתן לקניית הזכויות על קטלוג המוזיקה שלו. לפיכך, דעיכת הקריירה או התדרדרות כלכלית תאיץ את הרצון של ג'קסון למכור את הזכויות. לכן, לסוני יש אינטרס בכישלון הקריירה שלו.
לאור העובדות, ג'קסון הצהיר כי בכוונתו לעזוב את סוני. כתוצאה מכך, ביטלה סוני את שחרור הסינגלים, צילומי הווידאו וכל הקשור בקידום האלבום. הדבר גרם לסכסוך מתוקשר בין ג'קסון לנשיא החברה, טומי מוטולה. ג'קסון האשים אותו בגזענות כלפי עמיתיו ובחוסר מוטיבציה לקדם את האלבום. סוני השיבה כי אי קידום האלבום נובע מסירובו של ג'קסון לקיים מסע הופעות ברחבי ארצות הברית.
רשימת השמעה

| Invincible> מס' | Invincible> שם | Invincible> משך | Invincible>  | Invincible>  | Invincible>  | Invincible>  | Invincible>  | Invincible>  | Invincible>  |
| --- | --- | --- | --- | --- | --- | --- | --- | --- | --- |
| 1. | Unbreakable  | 6:26 |  |  |  |  |  |  |  |
| 2. | Heartbreaker  | 5:09 |  |  |  |  |  |  |  |
| 3. | Invincible  | 4:46 |  |  |  |  |  |  |  |
| 4. | Break of Dawn  | 5:29 |  |  |  |  |  |  |  |
| 5. | Heaven Can Wait  | 4:49 |  |  |  |  |  |  |  |
| 6. | You Rock My World  | 5:39 |  |  |  |  |  |  |  |
| 7. | Butterflies  | 4:40 |  |  |  |  |  |  |  |
| 8. | Speechless  | 3:18 |  |  |  |  |  |  |  |
| 9. | 2000 Watts  | 4:24 |  |  |  |  |  |  |  |
| 10. | You Are My Life  | 4:33 |  |  |  |  |  |  |  |
| 11. | Privacy (סולו גיטרה על ידי סלאש)   | 5:05 |  |  |  |  |  |  |  |
| 12. | Don't Walk Away  | 4:24 |  |  |  |  |  |  |  |
| 13. | Cry  | 5:00 |  |  |  |  |  |  |  |
| 14. | The Lost Children  | 4:00 |  |  |  |  |  |  |  |
| 15. | Whatever Happens (גיטרה על ידי קרלוס סנטנה)   | 4:56 |  |  |  |  |  |  |  |
| 16. | Threatened  | 4:18 |  |  |  |  |  |  |  |
מצעדים ודרוגים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 2 |
|  ארצות הברית | בילבורד 200 | 1 |
|  ארצות הברית | בילבורד אלבומי הרית'ם אנד בלוז/היפ-הופ | 1 |
|  גרמניה | GfK – טופ 100 | 1 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 4 |
|  פינלנד | המצעדים הפיניים הרשמיים | 7 |
|  פלנדריה | אולטראטופ 50 | 2 |
|  צרפת | SNEP | 1 |
|  קנדה | מצעד האלבומים הקנדי | 3 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
יצחק חי טייב

| --- | --- |
 לידה:  1743 תוניס, תוניסיה 
 פטירה:  1836 (בגיל 93 בערך) תוניס, תוניסיה 
 מקום קבורה:  בית הקברות בורג'ל 
 מדינה:  הבייליק של תוניסיה 
 תקופת הפעילות:  ?–1836 
 
קברו של רבי יצחק חי טייב לא מת
הרב יצחק חי טייב ( ה'תק"ד, 1743 - ט"ז באייר ה'תקצ"ז, 21 במאי 1837) היה מרבניה החשובים של יהדות תוניסיה. התפרסם בשל בקיאותו והעמקתו בתלמוד, אך נודע בעיקר בשל ידיעתו בחכמת הקבלה. נחשב בעל מופת, לאחר פטירתו נוסף לו הכינוי "לא מת" ע"ש מעשה שהיה.
קורות חייו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כבר בגיל צעיר היה נערץ וריכז סביבו תלמידים רבים. חי חיי עוני, ועיקר פרנסתו הייתה מנדבות של אנשים אשר הכירו בגדולתו. למרות חכמתו הרבה ומעריציו הרבים לא זכה לכהן ברבנות או לשמש במשרה רשמית כלשהי, ורק לאחר מותו הפך לאחד מרבניה הגדולים של תוניסיה.
אנשי הקהילה ייחסו לרב יכולת לראיית הנגלה והנסתר. היו שטענו כי חולל נסים כמו הורדת גשם, גרימה להתעברות נשים עקרות, ראיית חלומות וקריאת מחשבות. כתב ספר בשם "חלב חיטים". רוב כתביו אבדו.
ידוע שהיו לו בנים ובנות, ושהיה בעל משפחה גדולה וצאצאים רבים, מהם יצאו גם תלמידי חכמים שלא התפרסמו. רוב צאצאיו עלו לארץ ישראל וחיים בה, אך גם ישנם שנשארו וחיים בתוניסיה.
קברו

לאחר מותו נוסף לו הכינוי 'לא מת'. על-פי האגדה, כאשר נקבר רבי חי טייב כתבו על מצבתו: "פ.נ. ר' חי טייב, מת בתאריך ט"ז אייר". לאחר מכן בא הרב בחלום למעצב מצבתו, ודרש ממנו למחוק את המילה "מת" מהמצבה. האומן טען שאחרי שהמצבה עשויה אי אפשר לשנות בה משהו, ולכן הוסיף מעל השורה את המילה 'לא', ומאז מכונה בפי יהודי תוניסיה בשם "רבי חי טייב לא מת".
קברו נמצא בבית הקברות בורג'ל בפרוורי העיר תוניס. עצמותיו הועברו לשם מבית הקברות היהודי הישן ששיטחו הופקע ב-1958.
כתביו

רוב כתביו לא פורסמו, ורק חלקם שרדו לאחר פטירתו. כ-60 שנים לאחר פטירתו יצא לאור ספר בשם "חלב חיטים" שכלל חלק מכתביו. הספר נאסף מכל כתבי הקדש הנשארים ונעתק על ידי רבי יוסף גז, בהגהתו והשלמתו של הרב משה שתרוג. ביאורים נכתבו על חידושיו על מסכתות יומא, תענית וביצה על ידי הרב רפאל סדין.
בשער הספר נכתב כי שם הספר 'חלב חטים' הוא נוטריקון (ראשי תיבות) מהמילים: חכם יצחק חי טייב בסילוקו לא מת.
הנצחתו

הילולה לזכרו נערכת ביום הולדתו בתאריך י"ט בכסלו.
הקהילה התוניסאית בישראל הוקירה את זכרו על ידי הקמת בתי כנסת על שמו, ב: אשדוד, רמלה, דימונה, קריית אונו, אשקלון, יפו, אופקים, טירת כרמל, הוד השרון, נתיבות, ירושלים, ראשון לציון, פתח תקווה, צפת, בני ברק, באר שבע ולוד, ובהם נערכת ישנם גם רחובות שנקראים על שמו ברמת גן, בני ברק, אור עקיבא, חדרה, נתיבות ובשכונת הר נוף בירושלים. בנתניה יש רחוב וישיבה על שמו.
נכתב פיוט בשפה התוניסאית לכבודו.
הנצחתו > הפולמוס סביב יום ההילולה

באופן מסורתי יום ההילולה נערך ביום פטירתו של האדם. בקרב היהודים יוצאי תוניסיה התקבע יום ההילולה לתאריך י"ט בכסלו. אבל ממאמר שיפרסם הרב רפאל ארדיטי חוקר יהדות תוניסיה עולה שעל פי הכתוב על מצבתו בבית הקברות הישן של תוניס יום פטירתו הוא ט"ז באייר. בעקבות כך ישנם כאלה שעברו לחגוג את יום ההילולה בתאריך זה.
קרובי משפחתו

בן דודו היה הרב יצחק טייב, מחבר סדרת ספרי ההלכה ערך השולחן.
לקריאה נוספת

מיכל שרף, צמידי הזהב: סיפורים מחיי רבי חי טייב ורבי ישועה בסיס מתוניסיה, הוצאת מכון הברמן למחקרי ספרות, ירושלים 1991.
הערות שוליים

↑  להבדיל בינו לבין בן דודו, רבי יצחק טייב
↑  כנראה מסיבת - ש"צדיקים במיתתן קרויים חיים"
↑  יצחק חי טייב, חלב חטים, תוניס תרנ"ו, באתר היברובוקס
↑  ביאורים(הקישור אינו פעיל, 28 באפריל 2021)
↑  יומא(הקישור אינו פעיל, 28 באפריל 2021)
↑  תענית(הקישור אינו פעיל, 28 באפריל 2021)
↑  ביצה(הקישור אינו פעיל, 28 באפריל 2021)
↑  רבי יצחק חי טייב "לא מת"., באתר עם הספר, ‏2012-12-27
↑  הילולת רבנו חי טייב לא מת זיע"א | כתבות באתר ישיבה, באתר ישיבה
↑  14K צפיות · 394 רגשות | פיוט מיוחד לכבוד ההילולה של רבי חי טייב לא מת זצוק"ל. | By Youval Taieb - יובל טייב | Facebook, נבדק ב-2024-12-30
↑  R. ARDITTI, UN RABBIN TUNISIEN DU XVIII SIECLE - Rabbi Hai Taieb, Revue tunisienne - Organe de l'Institut de Carthage, 1904
| --- | --- |
בקרת זהויות :  NLI: 987007268716805171  BnF: cb135109991 (data)  ISNI: 0000 0000 6696 9501  LCCN: nr94033408  NTA: 407976566  VIAF: 71275602   WorldCat (עם VIAF): 71275602
ליון

ערך זה עוסק בעיר בצרפת. אם התכוונתם לקבוצת הכדורגל המפורסמת מהעיר ליון, ראו .
לְיוׂן (בצרפתית: ‏Lyonקובץ:Fr-Lyon.ogg‏Ⓘ‏) היא עיר במרכז מזרח צרפת, בירת חבל אוברן-רון-אלפ, ובירת מחוז רון. ביחד עם הפרוורים שלה ועיירות האזור, ליון מרכיבה את האזור העירוני השני בגודלו בצרפת אחרי פריז, עם 2,142,732 תושבים נכון לשנת 2007. שטח המטרופולין של ליון הוא 3,306 קמ"ר.
הקהילה היהודית בעיר מונה כ-40,000 תושבים, ופועלים בה קרוב ל-40 בתי כנסת.
בעיר נמצא המטה הראשי של ארגון האינטרפול.
גאוגרפיה

ליון נחצית על ידי שני נהרות, הרון והסון, שמתמזגים דרומית למרכז העיר ויוצרים מעין חצי אי שעליו נמצא המרכז. מרכז העיר המוקף ממזרח וממערב בשתי גבעות גבוהות: על האחת במערב מתרכזים מוסדות דתיים רבים, ואילו הגבעה המזרחית ידועה בזכות סדנאות המשי הממוקמות על גבה.
היסטוריה

ליון הוקמה בשנת 43 לפנה"ס כמושבה רומאית על ידי לוקיוס מונטיוס פלנקוס, קצין בצבאו של יוליוס קיסר, במקום שבו היה מבצר קלטי. המבצר נקרא "לוגדונון" על-שמו של אל השמש הקלטי, לוג, ולאחר כיבוש היישוב, שינו הרומאים את שמו ל"לוגדונום".
עד מהרה הפכה לוגדונום למרכזה המסחרי, התחבורתי והממשלתי של גאליה הרומית, הודות למיקומה האסטרטגי בהתמזגות שני הנהרות הראשיים. שני קיסרים רומאיים, קלאודיוס וקרקלה, נולדו בעיר. עם זאת, לא הצליחה העיר לשמור על מעמדה המרכזי לאחר נפילת הקיסרות הרומית והידרדרה רבות בתקופת ימי הביניים.
העיר ליון חזרה לצמוח כלכלית ומסחרית בעקבות הפיכתה למרכז דת ראשי במאה ה-11.[דרושה הבהרה] עד סוף המאה ה-15, ליון תפסה את מקומה כמרכז מסחר בזכות מערכת הבנקים המפותחת שקמה בה[דרושה הבהרה]. במאות העוקבות נודעה ליון לאצולת אירופה כמרכז ייצור המשי ביבשת, והדבר תרם רבות לפיתוח תשתיות העיר.
המהפכה הצרפתית שהחלה ב-1789 הביאה קץ פתאומי לפיתוח העיר, אם כי נפוליאון חידש אותה. במהלך המאה ה-19 הפכה ליון להיות עיר תעשייתית. בסוף המאה ההיא הואץ פיתוח פני העיר כאשר נבנו מבני ציבור רבים.
במלחמת העולם השנייה הייתה ליון לב ליבה של המחתרת הצרפתית.[דרושה הבהרה] לאחר המלחמה המשיכה ליון להתפתח לעיר מודרנית. העיר התאגדה עם פרווריה ונוצר המטרופולין השנייה בגודלה בצרפת, ובה מוסדות תרבות, מערכת תחבורה, ותשתית תיירותית מהדרגה הראשונה. בהוקרה לעברהּ המפואר של העיר הכריז אונסק"ו ב-1998 על מרכז העיר העתיקה כאתר מורשת עולמית.
ספורט

בעיר ישנה קבוצת כדורגל בשם אולימפיק ליון, שזכתה באליפות הראשונה שלה בעונת 2001/2002 בה החלה גם רצף של שבע אליפות ברציפות, אשר נחשב לארוך ביותר בתולדות הליגה הצרפתית.
קבוצת כדורגל הנשים של אולימפיק ליון היא מהטובות באירופה, ושנים רבות החזיקה בתארים האירופאיים החשובים.
הקהילה היהודית

ערב מלחמת העולם השנייה גרו בליון כ-5,000 יהודים, שרובם נרצחו במהלך השואה. למרות זאת, הייתה במקביל מרכז המחתרת בצרפת. רבים מהפרטיזנים היהודיים פעלו בעיר בזמן המלחמה. במהלך מלחמת העולם השנייה פעל הכומר המקומי אלכסנדר גלסברג להצלת מאות יהודים והוא הוכר לחסיד אומות העולם ובמקביל אליו פעל לואי מיללי שהגן על משפחה יהודית תוך סיכון חיו וזכה מיד ושם בתואר חסיד אומות העולם. יהושע קלינג שהיה רב הקהילה כ-20 שנה פעל רבות לשיקום הקהילה לאחר המלחמה.
כיום, לליון קהילה יהודית משגשגת ביותר המונה כ-40,000 יהודים. קרוב ל-40 בתי כנסת נמצאים בעיר, ונוסף לכך גם קיימות מספר מסעדות כשרות. הקהילה הדתית מתרכזת בעיקר בווילרבאן.
בית הכנסת הגדול של ליון שוכן ברובע ה-2. בית-הקברות היהודי ממוקם ברובע ה-7 של העיר.
תחבורה

נמל התעופה הבינלאומי סנט-אכזופרי משמש כנמל התעופה הראשי של העיר. בנוסף קיים גם נמל התעופה ליון-ברון הקטן יותר.
תרבות

ליון ידועה בחג האורות (בצרפתית Fête des Lumières) המצוין בה בכל 8 בדצמבר ומוקדש למריה אמו של ישו. זהו חג ייחודי לליון ובו נוהגים תושבי העיר לשים על אדן החלון נרות ולהאיר את רחובות העיר. חג האורות בליון נמשך בדרך כלל כארבעה ימים ומלבד הנרות בחלונות הבתים כולל מיצגים שונים הקשורים באור ובעיקר תאורה אומנותית של מבנים שונים בעיר.
ערים תאומות

הערים התאומות של ליון הן:
בריטניה ברמינגהאם, בריטניה (מ־1951)
הרפובליקה העממית של סין גואנגג'ואו, הרפובליקה העממית של סין (מ־1988)
איטליה מילאנו, איטליה (מ־1966)
ארצות הברית סנט לואיס, ארצות הברית (מ־1975)
גרמניה פרנקפורט, גרמניה (מ־1960)
יפן יוקוהמה, יפן (מ־1959)
ישראל באר שבע, ישראל (מ־1980)
גאורגיה כותאיסי, גאורגיה
אינדונזיה פונטיאנאק, אינדונזיה
תמונות

צילום פנורמי של העיר ליון, מנקודת התצפית במרפסת הכנסייה הלבנה. מגדל קרדי ליונה (מגדל העיפרון) מופיע בבירור במרכז. דצמבר 2005.
קתדרלת סן ז'אן
ליון, 2006
הפיגוע במרקש (2011)

| --- | --- |

כיכר ג'אמע אל-פנא ביום שלאחר הפיגוע
 תאריך:  28 באפריל 2011
 מקום:  ג'אמע אל-פנא, מרקש, מרוקו
 מטרה:  ג'אמע אל-פנא 
 קואורדינטות:  31°37′36″N 7°59′21″W﻿ / ﻿31.626527777778°N 7.9890277777778°W﻿ / 31.626527777778; -7.9890277777778
 סוג:  פיגוע תופת 
 נשק:  מטען חבלה
 הרוגים:  17
 פצועים:  25
 מבצע:  עדיל אל-ע'ותמאני, עבד אל-חכים דאה ועבדסמד בתר
  (למפת מרקש מוגדלת) הפיגוע במרקש(למפת מרקש רגילה) הפיגוע במרקש he
 
המשטרה חוקרת במקום כמה שעות לאחר הפיגוע
זירת הפיגוע כפי שנראתה ב-2006, 5 שנים לפני שבוצע
הפיגוע במרקש הוא פיגוע טרור שאירע ב-28 באפריל 2011, בעיר מרקש שבמרוקו בו נהרגו 17 בני אדם. הפיגוע הרס את בית הקפה ארגנה בכיכר ג'אמע אל-פנא, מוקד תיירות פופולרי. לפחות 20 בני אדם נפצעו. רוב ההרוגים היו תיירים, כולל קבוצה אחת של סטודנטים צרפתים.
הפיגוע

ב-28 באפריל 2011, מעט לפני הצהריים, אירעה פיצוץ בתוך בית הקפה "ארגנה", בכיכר ג'אמע אל-פנא בעיר מרקש. בעקבות הפיצוץ נהרגו 18 בני אדם ונפצעו 25 נוספים, ובית הקפה נהרס לגמרי. בתחילה הרשויות טענו כי האירוע נגרם כתוצאה מפיצוץ גז בשוגג, אך מאוחר יותר דווח כי הפיצוץ בוצע על ידי "פושעים" ו"מחבלים".
מרוקו האשימה את אל-קאעידה במגרב האסלאמי באחריות לפיגוע. ארגון הטרור מבצע פעולות טרור ומרידה רבים באזור המגרב מאז 2002. עם זאת, אל-קאעידה הכחישה אחריות לפיצוץ.
ב-28 באוקטובר 2011, בבית המשפט ברבאט, נדון עאדל אל-עות'מאני למוות על השתתפותו בפיגוע. עבד אלחכים דאה קיבל מאסר עולם, וארבעה משתתפים אחרים בפיגוע קיבלו ארבע שנות מאסר ושלושה נוספים קיבלו שנתיים מאסר. הנאשמים התלוננו שהתיק נגדם מבוסס על הודאות שנתנו בעקבות עינויים שעברו וחסרות ראיות מוצקות.
נפגעים

17 בני אדם נהרגו, מתוכם ארבעה עשר מתו במקום, בעוד ששלושה נוספים מתו מפצעיהם למחרת. 25 בני אדם נפצעו, ארבעה באורח קשה, כולל האקר המחשבים הרוסי רומן סלזנב (אנ').
הנפגעים היו שמונה אזרחים צרפתים, בהם ילדה בת 10, במקור מצפון צרפת, אישה ישראלית-קנדית ובעלה המרוקאי, אזרח מרוקאי נוסף, בריטי (פיטר מוס, בן 59, תושב לונדון שהיה כותב לשעבר בעיתון ג'ואיש כרוניקל), הולנדי, שווייצרי ופורטוגלי. השווייצרי והפורטוגלי היו בני משפחה של שני ילידי טיצ'ינו שנפצעו גם הם בפיגוע.
מבין הפצועים, 14 אושפזו וארבעה מתוכם הוחזרו לארצם יום למחרת (שני שווייצרים ושני רוסים), בעוד ששאר הפצועים עזבו את בית החולים לאחר שקיבלו את הטיפול הדרוש. אחד הפצועים השווייצרים מת מאוחר יותר כשאושפז בבית החולים בציריך.
תגובות בין-לאומיות

ארמניה ארמניה – נשיא ארמניה סרז' סרקיסיאן שלח את תנחומיו למלך מרוקו והצהיר על תמיכתו "במציאת האשמים והבאתם לדין".
צרפת צרפת – צרפת פרסמה גינוי חריף לפיגוע: נשיא צרפת ניקולא סרקוזי תיאר את מבצעי הפיגוע כ"אכזריים ופחדנים". אלן ז'ופה, שר החוץ הצרפתי, גינה את מה שכינה כ"פיגוע טרור ברברי ששום דבר לא יכול להצדיק", וקרא "לשפוך כל אור על הפשע המרתיע הזה, כדי שהאחראים יימצאו, ישפטו ויענשו".
גרמניה גרמניה – גרמניה דחקה בכך שלמרות הפיגוע "אסור לעצור את תהליך הרפורמה שנפתח במרוקו", בהתייחס לאביב הערבי המתמשך.
ארצות הברית ארצות הברית – מזכירת המדינה של ארצות הברית, הילרי קלינטון, אמרה כי "ארצות הברית מגנה בכל הכוח את מתקפת הטרור שבוצעה היום שהרגה ופצעה אנשים חפים מפשע בבית קפה במרקש, מרוקו. אנו מרחיבים את אהדתנו העמוקה לקורבנות המתקפה הפחדנית הזו ועומדים לצד תושבי מרוקו בתקופה קשה זו".